સુજલામ સુફલામ યોજના હેઠળ રાજ્‍ય સરકારના સિંચાઇ વિભાગે નર્મદા મુખ્‍ય નહેર આધારિત ૯ પાઇપલાઇન દ્વારા જોડાયેલા તળાવમાંથી ૨૭૭ તળાવો ઉપરાંત કડાણાથી બનાસ સુધીની ૩૩૭ કિલોમીટર લાંબી સુજલામ સુફલામ સ્‍પ્રેડીંગ કેનાલમાં કડાણા જળાશય તથા નર્મદાના પાણી વહેવડાવી આ કેનાલ દ્વારા ઉત્તર ગુજરાતમાં તળાવો ભરાતા ખેડૂતો માટે જે તે પાકની વાવણી નહિવત વરસાદ છતા પણ શક્‍ય બની છે તો જ્‍યાં વાવણી થઇ ચૂકી છે તેવા અનેક ગામોમાં નર્મદાના પાણીથી ભરાયેલા તળાવોના કારણે સિંચાઇ શક્‍ય બનતાં ખેંચાયેલા વરસાદના સંજોગોમાં પાકને જીવતદાન મળ્‍યું છે.